Source: https://www.jw.org/sl/novice/pravni-dosezki/po-obmocju/rusija/rostov-ekstremizem-price-pritozba/
Timestamp: 2016-12-09 07:19:40+00:00
Document Index: 1164613

Matched Legal Cases: ['sodišče\n', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'Sodišče ']

Jehovove priče, obtoženi ekstremizma, se pritožijo na rostovsko sodišče
Rostovsko regionalno sodišče bo 11. decembra 2014 obravnavalo pritožbo glede kazenskega postopka proti 16 Jehovovim pričam iz ruskega mesta Taganrog. Obiskovanje in organiziranje mirnih verskih srečanj je bilo predmet njihovega kazenskega pregona.
Za Priče se je ta mučna izkušnja začela leta 2011, ko so krajevne oblasti agresivno preiskovale njihove domove in na skrivaj snemale njihove verske shode. To je vodilo do kazenskega pregona. Po 15-mesečnem sojenju je taganroško mestno sodišče 30. julija 2014 sedem Prič obsodilo. Sodnik je vsem sedmim odredil visoko denarno kazen, štiri od njih pa je obsodil na dolgo zaporno kazen. Vendar je takoj opustil izvršitev vseh denarnih kazni in tudi pogojno odložil izvršitev zapornih kazni. Na podlagi tehničnih razlogov je devet drugih Prič oprostil, vendar je odločil, da so sodelovali v ekstremistični dejavnosti. Vseh 16 Prič se je pritožilo s prošnjo, da bi bili povsem oproščeni kazenskih obtožb.
Pritožil se je tudi tožilec, ki zahteva, da rostovsko regionalno sodišče zapre štiri Priče, ki so starešine, in da se jih po koncu obravnave odpelje v pripor. Prav tako zahteva, da sodišče razveljavi oprostitev devetih drugih Prič ter jih spozna za krive »ekstremističnega ravnanja«.
Vasilij Kalin, predstavnik za medije iz Upravnega središča Jehovovih prič v Rusiji, je povedal: »Upam, da bo rostovsko regionalno sodišče uvidelo, da je dosedanje ravnanje s temi 16 žrtvami verskega zatiranja v posmeh pravici, in da jih bo oprostilo kazenskih obtožb.«
https://www.jw.org/finder?docid=802014602&wtlocale=SV&srcid=share
mailto:?body=Pritožba na rostovsko regionalno sodišče – bodo Priče oproščeni ali poslani v zapor?%0a%0ahttps%3A%2F%2Fwww.jw.org%2Ffinder%3Fdocid%3D802014602%26wtlocale%3DSV%26srcid=share⊂ject=Pritožba na rostovsko regionalno sodišče – bodo Priče oproščeni ali poslani v zapor?
Sodišče je odločilo: »Ne živimo v letu 1937«